सर्वे के अनुसार स्टार वार्स पुरुषों की सर्वाधिक पसंदीदा फ़िल्में हैं.  

हालाँकि महिलाएँ भी इन फ़िल्मों को बार-बार देखना पसंद करती हैं, लेकिन उनकी सूची में यह दूसरे नंबर पर है. 

जिस फ़िल्म का नशा महिलाओं के सिर चढ़कर बोला है, वह है 'डर्टी डांसिंग'.

सर्वे में सामने आया है कि पुरुष ऐसी फ़िल्में बार-बार देखना पसंद करते हैं, जो कल्पनाशीलता और रोमांच से भरपूर होती हैं. 

स्टार वार्स भी ऐसी ही फ़िल्म है और इस कड़ी की छह फ़िल्में बन चुकी हैं.



इस सिरीज़ की आख़िरी फ़िल्म थी स्टार वार्स थ्रीः रिवेंज ऑफ़ द सिथ.

स्टार वार्स की इसी नाम की पहली फ़िल्म 1977 में आई थी और उसने सफलता के झंडे गाड़ दिए थे.

यही वजह है कि पुरुषों की टॉप टेन फ़िल्मों में टर्मिनेटर, एलियन्स, ब्लेड रनर जैसी फ़िल्मों को जगह मिली है. 

वहीं महिलाओं की दिलचस्पी 'साउंड ऑफ़ म्यूज़िक',  'प्रीटी वूमन' जैसी फ़िल्मों को बार-बार देखने में रही है. 

यह सर्वे स्काई मूवीज़ साइ-फाइ एंड हॉरर चैनल ने किया है. 

टॉप-10



स्टार वार्स, द टर्मिनेटर, जॉज़ और द लॉर्ड ऑफ़ रिंग्स उन 10 फ़िल्मों में शामिल हैं, जिन्हें पुरुषों और महिलाओं दोनों ने पसंद किया है. 

लगभग 50 फ़ीसदी लोगों का कहना था कि उन्होंने 'स्टार वार्स' 20 से अधिक बार देखी है. 

सर्वे के अनुसार बड़ी संख्या में पुरुष दर्शकों ने गॉडफ़ादर, एलियन, डाइ हार्ड और टर्मिनेटर-2 को भी कई बार देखा है, जबकि महिलाएँ 'वंडरफुल लाइफ़' और 'मैट्रिक्स' देखने कई बार थिएटरों तक गई हैं.

हालाँकि स्काई की प्रवक्ता यह बताने के लिए उपलब्ध नहीं हो सकीं कि सर्वे में कितने लोगों ने हिस्सा लिया.

 \n\nउपरोक्त लेख के लिए मुझे एक अच्छा शीर्षक दें।
'स्टार वार्स' के दीवाने सबसे अधिक